**Ministru kabineta rīkojuma projekta "Par Agitu Kalviņu"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar Valsts civildienesta likuma 11. panta trešo daļu pārraudzībā esošas iestādes vadītāju amatā ieceļ pēc apstiprināšanas Ministru kabinetā. Savukārt saskaņā ar Ministru kabineta 2015. gada 24. novembra noteikumu Nr. 654 "Valsts administrācijas skolas nolikums" 6. punktu pēc skolas direktora kandidatūras apstiprināšanas Ministru kabinetā skolas direktoru amatā uz pieciem gadiem ieceļ un no amata atbrīvo Ministru prezidents.  Lai atbilstoši normatīvajiem aktiem apstiprinātu Agitas Kalviņas kandidatūru iecelšanai Valsts administrācijas skolas direktora amatā, ir sagatavots Ministru kabineta rīkojums "Par Agitu Kalviņu" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 3. maijā oficiālajā izdevumā "Latvijas Vēstnesis" tika izsludināts konkurss uz Valsts administrācijas skolas direktora amatu. Valsts kancelejā tika saņemti 11 pieteikumi uz izsludināto vakanci.  Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".  Ministru prezidenta izveidotā Valsts administrācijas skolas direktora amata pretendentu vērtēšanas komisija pieņēma lēmumu ieteikt Ministru prezidentam virzīt iecelšanai Valsts administrācijas skolas direktora amatā pretendenti Agitu Kalviņu. A. Kalviņa vislabāk atbilst Valsts administrācijas skolas direktora amata aprakstā izvirzītajām prasībām. Pretendente ieguva visaugstāko novērtējumu gan pretendentu vērtēšanas mutiskajā daļā, gan arī vadības kompetenču novērtēšanā.  Ministru prezidents izvērtēja pretendentu vērtēšanas komisijas ieteikumu un saskaņoja komisijas lēmumu virzīt A. Kalviņas kandidatūru iecelšanai Valsts administrācijas skolas direktora amatā.  A. Kalviņai ir maģistra grāds angļu valodā un literatūrā un sertifikāts par programmas pabeigšanu (ekvivalents Eiropas augstskolu viena gada maģistra programmai) publiskajā pārvaldē. Pašlaik A. Kalviņa vadībzinātnes doktorantūras programmas ietvaros izstrādā promocijas darbu.  A. Kalviņai ir pieredze cilvēkresursu vadībā, tai skaitā profesionālās attīstības jomā. Šobrīd A. Kalviņa ir SIA "Smart Change Consult" valdes locekle un konsultante. A. Kalviņa sniedz konsultācijas stratēģiskās plānošanas, pārmaiņu vadības, procesu efektivizācijas, darba izpildes vadības, atalgojuma vadības un kompetenču vadības sistēmu veidošanā publiskā un privātā sektora organizācijās. A. Kalviņa ir arī Biznesa, mākslas un tehnoloģiju augstskolas "RISEBA" maģistra studiju programmas "Personāla vadība" zinātniskā vadītāja |
| 3. | Projekta izstrādē iesaistītās institūcijas | Valsts kanceleja.  Ar Ministru prezidenta 2017. gada 28. aprīļa rīkojumu Nr. 124 "Par Valsts administrācijas skolas direktora amata pretendentu vērtēšanas komisiju" izveidotajā pretendentu vērtēšanas komisijā iekļauti pārstāvji no Ministru prezidenta biroja, Valsts kancelejas un Tieslietu ministrijas |
| 4. | Cita  informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Ministru prezidents Māris Kučinskis

Burbecka 67082904

Evija.Burbecka@mk.gov.lv

400